Sifan Hassan

Sifan Hassan (født 1. januar 1993) er en etiopiskfødt friidrettsutøver som representerer Nederland. Hun konkurrerer hovedsakelig i mellomdistanseløp og langdistanseløp.

Hun ble dobbelt olympisk mester i Sommer-OL 2020 i Tokyo med seier på både  meter og  meter. I tillegg tok hun bronse på  meter. 

Hassan ble verdensmester på distansene  meter og  meter i VM i friidrett 2019 i Doha. Hun tok gull på  meter både i EM i friidrett 2014 og EM i friidrett innendørs 2015, og tok også gull på  meter i EM i friidrett 2018 i Berlin.

Hun kom til Nederland som flyktning i 2008, da hun var 15 år gammel, og begynte med løping mens hun studerte for å bli sykepleier. Hassan ble nederlandsk statsborger i november 2011.

Idrettskarriere 
Hassan deltok ved Eindhoven halvmaraton i 2011, og vant dette løpet på tiden 1.17.10. Hun kom også på annenplass i to terrengløp dette året; Sylvestercross og Mol Lotto Cross Cup. Året etter vant hun begge disse terrengløpene. Hun vant også 300 meter ved Leiden Gouden Spike-stevnet i 2012. 

Hun fikk sitt gjennombrudd i 2013. Hun vant 800 meter ved det internasjonale stevnet KBC Night of Athletics, og hun vant 1500 meter ved både Nijmegen Global Athletics og Golden Spike Ostrava. Hun deltok også ved Diamond League 2013, der hun kom på annenplass på 800 meter ved Athletissima, med ny personlig rekord på 4.03,73. Hun kom på tredjeplass på 3000 meter ved DN Galan, med tiden 8.32,53, som var ny personlig rekord og den fjerde raskeste tiden i verden på dette tidspunktet. 

Hennes første konkurranse som nederlandsk statsborger var EM i terrengløp 2013 i desember. Her vant hun 6 km i U23-klassen, og bidro til at Nederland kom på 3.-plass i lagkonkurransen. Samme vinter vant hun også terrengløpene Warandeloop og Lotto Cross Cup Brussels. Hassans første innendørskonkurranse var Weltklasse in Karlsruhe i februar 2014, her satte hun ny årsbeste i verden på 3000 meter, med tiden 8:45,32. Senere satte hun ny nederlandsk innendørsrekord på 3000 meter ved Birmingham Indoor Grand Prix, med tiden 4:05,34. Ved EM i friidrett 2014 fikk hun to medaljer; hun vant 1500 meter, og kom på annenplass på 5000 meter, kun slått av svenske Meraf Bahta. Hun vant også to løp i Diamond League 2014; i Paris og Glasgow. 

Ved EM i friidrett innendørs 2015 i Praha vant hun 1500 meter, 1½ sekund foran polske Angelika Cichocka. I Diamond League 2015 vant hun 1500 meter ved British Grand Prix i Birmingham og Athletissima i Lausanne.

Den 12. juli 2019 satte hun verdensrekord på en engelsk mil med 4.12.33 i Monaco. Hun slo dermed Svetlana Masterkovas over 22 år gamle rekord med 23 hundredeler.

Den 6. juni 2021 i Hengelo satte hun verdensrekord på 10000 meter med 29.06,82.

I 2021 representerte hun Nederland på øvelsen 1500 meter under Sommer-OL 2020 arrangert i Tokyo, og vant bronsemedaljen.

Referanser

Eksterne lenker 
 
  Profil hos European Athletics
  Profil hos AllAthletics 

Personer fra sonen East Shewa i Oromiya
Nederlandske mellomdistanseløpere
Nederlandske langdistanseløpere
Etiopiske mellomdistanseløpere
Etiopiske langdistanseløpere
Terrengløpere
Olympiske mestere for Nederland
Olympiske bronsemedaljevinnere for Nederland
Verdensmestere i friidrett innendørs for Nederland
Europamestere i friidrett for Nederland
VM-sølvmedaljevinnere i friidrett for Nederland
VM-bronsemedaljevinnere i friidrett for Nederland
Deltakere for Nederland under EM i friidrett 2014
Deltakere for Nederland under VM i friidrett 2015
Deltakere for Nederland under Sommer-OL 2016
Friidrettsutøvere under Sommer-OL 2016
Deltakere for Nederland under VM i friidrett innendørs 2018
Deltakere for Nederland under EM i friidrett 2018
Deltakere for Nederland under VM i friidrett 2019
Medaljevinnere under Sommer-OL 2020
Deltakere for Nederland under Sommer-OL 2020
Friidrettsutøvere under Sommer-OL 2020
Deltakere for Nederland under VM i friidrett 2022
Deltakere for Nederland under VM i friidrett 2023
Vinnere av London Marathon